The Lives of a Bengal Lancer (cinta)

:*Iste articlo ye sobre una cinta estausunidense de l'anyo 1935; ta atros usos, se veiga *'The Lives of a Bengal Lancer***.

***The Lives of a Bengal Lancer*** (títol orichinal en [[Idioma anglés|anglés]], en [[Idioma aragonés|aragonés]] ***As vidas d'os lancers de Bengala***), estrenada en [[Aragón]] con o títol en [[Idioma castellano|castellano]] de ***Tres lanceros bengalíes*** (en aragonés ***Tres lancers bengalins**'', ye una [[cinta]] [[Cine estausunidense|estausunidense]] en blanco y negro de l'anyo [[1935]] de [[cine d'aventuras]] colonials dirichida por [[Henry Hathaway]] seguntes un [[guión adaptau]] de [[William Slavens McNutt]], [[Grover Jones]], [[Waldemar Young]], [[John L. Balderston]] y [[Achmed Abdullah]] (basau en una [[novela]] autobiografica de [[Francis Yeats-Brown]]). Producida por [[Louis D. Lighton]] ta ''[[Paramount Pictures]]'', la [[dirección de fotografía]] ye de [[Charles Lang]] y la [[banda sonora orichinal]] ye de [[Herman Hand]], [[John Leipold]], [[Milan Roder]] y [[Heinz Roemheld]]. En l'elenco d'a cinta participan destacaus actors d'ixas envueltas, como [[Gary Cooper]], [[Franchot Tone]], [[Richard Cromwell]], [[Guy Standing]], [[C. Aubrey Smith]], [[Kathleen Burke]], [[Douglass Dumbrille]], [[Colin Tapley]], [[Lumsden Hare]] u [[J. Carrol Naish]].

As pretensions inicials d'a companyía productora yeran de rodar a cinta en la [[India]], en l'anyo [[1931]], pero finalment o rodache se realizó en 1934 en os estudios d'a companyia en [[Los Angeles]].

== Argumento ==
En primerías d'o [[sieglo XX]] en [[India]] mientres o [[Raj britanico]] o 41<sup>eno</sup> Rechimiento de lancers de Bengala marcha dende [[Bengala]] enta lo nord-ueste d'India ta cosirar a muga d'India con os rebels [[afridi]], una tribu d'os [[paixtuns]]. Lo rechimiento ye mandau por o [[coronel]] Stone, un [[militar]] ordenancista y de mentalidat richida. Ixa mentalidat fa que muera en un incident un d'os oficials d'o rechimiento, incident presenciau por o [[tenient]] McGregor, con una mentalidat radicalment contraria a la d'o suyo coronel.

Dos nuevos oficials plegan destinaus en o rechimiento, estando un d'éls o tenient Forsythe, un buen [[chinete]] que poseye ya bella experiencia militar. O segundo oficial ye un [[cadet]] que plega directament dende l'Academia militar y que amás ye lo fillo d'o coronel, a qui lo suyo pai no veye dende fa anyos y qui no heba solicitau estar ninviau en ixe puesto. Con o tenient McGregor, toz dos forman una colla d'amigos que comparten as mesmas habitacions.

En a muga, Mohammed Khan ye prebando d'arreunir a las tribus afridi rebels y lo coronel Stone s'amana en a muga con a excusa de visitar a un chefe partidario de l'[[Imperio Britanico]] chunto con los suyos oficials, pero se troba con a sorpresa de que Mohammed Khan tamién i ye y los fa presoners, portando-los enta una fortaleza baixo lo suyo control a on los tortura ta conoixer cuals son os plans ta portar un [[convoi]] de [[Munición|municions]] ta las tropas britanicas. Si Mohammed Khan consigue ixas municions refirmará la posición d'o suyo exercito y los oficials deciden escapar d'a suya [[garchola]] y impedir los plans d'o rebel.

== Elenco ==


== Premios ==


== Se veiga tamién ==
* [[Cine en 1935]].
* [[Cintas de 1935]].

== Referencias ==


== Vinclos externos ==

*  [https://www.imdb.com/title/tt0026643/ ''The Lives of a Bengal Lancer''] en [[Internet Movie Database]].
*  [http://www.allmovie.com/movie/v29736 ''The Lives of a Bengal Lancer''] en [[AllMovie]].
*  [http://www.tcm.com/tcmdb/title/81625/The-Lives-of-a-Bengal-Lancer/ ''The Lives of a Bengal Lancer''] en [[Turner Classic Movies]].
*  [https://catalog.afi.com/Catalog/moviedetails/5531 ''The Lives of a Bengal Lancer''] en l' ''[[American Film Institute Catalog]]'' de l**American Film Institute*.
*  [https://www.rottentomatoes.com/m/lives_of_a_bengal_lancer *The Lives of a Bengal Lancer''] en Rotten Tomatoes.